Nafarroako Parlamentuko Mahaiak, 2020ko irailaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkezturiko galdera, Mina Muga proiektua leheneratzeko planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko irailaren 21ean

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa De Simón Caballero andreak, Legebiltzarreko Erregelamenduan ezarritakoaren babesean, honako galdera hau egiten du, Landa Garapeneko eta Ingurumeneko kontseilariak idatziz erantzun dezan.

– Nafarroako Gobernuak zer informazio dauka, behin alegazioetarako epea bukatuta, Mina Muga proiektua leheneratzeko planaren egoerari buruz?

– Nafarroako Gobernuak zer jarrera du proiektu hori dela-eta?

Iruñean, 2020ko irailaren 14an

Foru parlamentaria: Marisa De Simón Caballero